**ZMLUVA O DODÁVKE ZEMNÉHO PLYNU**

uzavretá podľa zákona č. 251/2012 Z. z. o energetike a o zmene a doplnení niektorých zákonov,

podľa ustanovenia § 8 vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom a

v spojení s § 269 ods.2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

(ďalej len „**zmluva**“)

medzi zmluvnými stranami

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**odberateľ**“)

a

Obchodné meno spoločnosti, so sídlom ulica, číslo, PSČ, mesto, Slovenská republika, IČO: \_\_\_, zastúpená \_\_\_, zapísaná v obchodnom registri Okresného súdu \_\_\_, Oddiel: \_\_ Vložka č. \_\_, číslo účtu \_\_., kontaktná osoba: meno, email, telefónne číslo

(ďalej len „**dodávateľ**“)

(ďalej spoločne ako „**zmluvné strany**“)

**Článok I**

**Predmet zmluvy**

1. Predmetom tejto zmluvy je záväzok dodávateľa po dobu účinnosti tejto zmluvy:
2. dodávať plyn do odberných miest odberateľa špecifikovaných v neoddeliteľnej prílohe č. 1 tejto zmluvy (ďalej len „**príloha č. 1**“) (ďalej len „**odberné miesto**“) za podmienok dohodnutých v tejto zmluve a v rozsahu podľa článku VIII bod 1 a podľa Všeobecných obchodných podmienok vydávaných dodávateľom, ktorých znenie platné a účinné v deň uzavretia tejto zmluvy tvorí neoddeliteľnú prílohou č. 2 tejto zmluvy (ďalej len „**príloha č. 2**“), (ďalej ako „**dodávka plynu**“)
3. prevziať za odberateľa zodpovednosť za odchýlku za odberné miesta voči zúčtovateľovi odchýlok,
4. zabezpečiť pre odberateľa distribúciu plynu a služby spojené s dodávkou plynu (ďalej len „**distribučné služby**“)

 (ďalej aj ako „**predmet zmluvy**“)

1. Predmetom tejto zmluvy je tiež záväzok odberateľa dodaný zemný plyn odobrať a zaplatiť za predmet zmluvy cenu špecifikovanú v článku IV. tejto zmluvy.
2. Dodávateľ sa tiež zaväzuje, že na základe splnomocnenia odberateľa bez zbytočného odkladu a s vynaložením odbornej starostlivosti zabezpečí všetky právne a administratívne úkony spojené so zmenou dodávateľa počas účinnosti tejto zmluvy a získa pre odberateľa historické dáta o priebehu odberu.
3. Dodávateľ sa zaväzuje, že na pokyn odberateľa bez zbytočného odkladu a s vynaložením odbornej starostlivosti zabezpečí všetky potrebné náležitosti s prihlásením alebo zrušením odberného miesta u prevádzkovateľa distribučnej sústavy počas účinnosti tejto zmluvy.

Článok II

Dodávka plynu

Dňom začatia plnenia predmetu tejto zmluvy je xx.xx.202x. Stav príslušného meracieho zariadenia k tomuto okamžiku bude zaznamenávaný v písomnom protokole podpisovanom zástupcami zmluvných strán.

Zmluvné strany sa dohodli na dodávke plynu v ročnom zmluvnom množstve, špecifikovanom v prílohe č. 1 tejto zmluvy, ktoré odberateľ požaduje dodať, a ktoré je dodávateľ povinný pre odberateľa zabezpečiť.

Zmluvné strany sa tiež dohodli na dennom maximálnom množstve (ďalej len „**DMM**“), špecifikovanom v prílohe č. 1 tejto Zmluvy, ktorým je maximálne množstvo plynu, ktoré je odberateľ oprávnený odobrať na odbernom mieste v ktorýkoľvek deň počas trvania tejto zmluvy. V prípade, ak odberateľ v ktoromkoľvek dni na ktoromkoľvek odbernom mieste odoberie množstvo plynu presahujúce zmluvou dohodnuté DMM, odberateľ uhradí dodávateľovi za určitý počet prekročení DMM v danom mesiaci za objem prekročenia na výstupnom bode nad príslušný limit sadzbu v zmysle platného cenníka PDS v čase dodávky plynu, ktorú by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta. Ak počas daného mesiaca v ktoromkoľvek dni odberateľ odobral množstvo plynu presahujúce DMM uvedené v Zmluve na jednom alebo na viacerých odberných miestach, a súčasne v tomto dni došlo voči dodávateľovi k uplatneniu poplatku za prekročenie dennej distribučnej kapacity na vstupnom bode v zmysle platného cenníka PDS, Odberateľ popri poplatku uvedenom v prvej vete tohto bodu zaplatí za objem prekročenia DMM nad príslušný limit na každom príslušnom odbernom mieste aj poplatok za prekročenie dennej distribučnej kapacity na vstupnom bode v zmysle platného cenníka PDS, ktorý by bol povinný zaplatiť, keby mal pre toto obdobie uzatvorenú samostatnú zmluvu o distribúcii plynu do príslušného odberného miesta.

Zmluvné strany sa dohodli na záväzku minimálneho odberu (Take or Pay), ktorý predstavuje minimálne množstvo plynu v objeme 70% ročného zmluvného množstva, ktoré sa odberateľ zaväzuje odobrať. V prípade, ak odberateľ počas roka odoberie menej ako touto zmluvou dohodnuté minimálne množstvo plynu, dodávateľ má právo na úhradu odplaty za pripravenosť plniť svoje záväzky z tejto zmluvy, a to vo výške 50% z ceny za komoditu plynu (sadzba za odobratý plyn) dohodnutej touto zmluvou za neodobratý objem minimálneho množstva plynu.

Odber plynu nad úrovňou ročného zmluvného množstva je možné dodatočne dokúpiť. Takýto odber je potrebné dodávateľovi oznámiť v dostatočnom predstihu (minimálne 1 kalendárny mesiac), v opačnom prípade môže dôjsť ku zvýšeniu ceny požadovaného množstva plynu.

Za plyn dodaný podľa tejto zmluvy je považovaný plyn, ktorý prešiel meradlom v odbernom mieste, v množstve, ktoré dodávateľovi poskytol prevádzkovateľ distribučnej siete (ďalej len „**PDS**“) podľa osobitných predpisov upravujúcich meranie a odovzdávanie údajov a podľa Prevádzkového poriadku PDS. Odpočty nameraných údajov v odberných miestach uskutočňuje PDS.

Dodávateľ sa s údajmi o odberných miestach uvedených v prílohe č. 1 oboznámil a podpisom zmluvy potvrdzuje ich správnosť.

Každá zmena údajov odberných miest odberateľa v priebehu trvania zmluvy sa vykoná na základe písomného protokolu, ktorý bude obsahovať aktuálny zoznam odberných miest, podpísaného zmluvnými stranami. Takýto protokol sa považuje za dodatok k zmluve.

V prípade neočakávaného prerušenia dodávky plynu do odberného miesta alebo v prípade havarijnej situácie odberateľ nahlási poruchu na poruchovú službu PDS.

 Kontaktné údaje poskytne dodávateľ:............................................

1. PDS je povinný písomne informovať odberateľa o termíne plánovanej výmeny určeného meradla aspoň 15 dní vopred; to neplatí, ak odberateľ súhlasí s neskorším oznámením termínu plánovanej výmeny určeného meradla.
2. PDS pri výmene určeného meradla je povinný informovať odberateľa o stave odobratého množstva zemného plynu, a zároveň je povinný oznámiť stav určeného meradla pred výmenou a stav nového určeného meradla po výmene. Ak sa odberateľ nezúčastní výmeny určeného meradla, je PDS je povinný písomne informovať odberateľa o výmene, stave určeného meradla pred výmenou a stave nového určeného meradla po výmene a uskladniť demontované určené meradlo najmenej 60 dní z dôvodu umožnenia kontroly stavu určeného meradla odberateľom.
3. Dodávateľ poslednej inštancie dodáva plyn najviac počas troch mesiacov odberateľom, ktorí sú pripojení k sústave alebo sieti a ktorých dodávateľ stratil spôsobilosť dodávať plyn alebo dôjde k zastaveniu procesu zmeny dodávateľa plynu, a zároveň ku dňu prerušenia dodávok plynu nemajú zabezpečenú dodávku iným spôsobom.
4. Množstvo plynu dodaného podľa tejto zmluvy je merané v m3 a obchodnou jednotkou pre fakturáciu je MWh. Prepočet z m3 na MWh sa riadi Prevádzkovým poriadkom PDS.
5. Miestom dodania plynu sú OM odberateľa uvedené v prílohe č. 1 tejto zmluvy. Dodávka zemného plynu je splnená prechodom plynu z distribučnej sústavy PDS, ku ktorej je OM odberateľa pripojené, do OM odberateľa, t. j. prechodom zemného plynu cez určené meradlo spĺňajúce všetky platné technické normy a pravidlá.
6. Predpokladaný termín združenej dodávky zemného plynu na základe zmluvy pre všetky OM je v dobe od 00:00 hod. SEČ dňa 01.xx.202x. Predpokladaný ročný odber plynu v jednotlivých rokoch bude závisieť od potreby odberateľa.
7. Dodávka zemného plynu sa uskutočňuje z príslušnej distribučnej sústavy na základe Zmluvy o pripojení.
8. Dodávateľ je povinný dodávať zemný plyn do OM v množstve a čase podľa potrieb odberateľa dohodnutých v tejto zmluve v súlade s platnými všeobecne záväznými právnymi predpismi, prevádzkovým poriadkom a v kvalite podľa technických podmienok prístupu a pripojenia do sústavy PDS.
9. Odberateľ je podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov (ďalej len „**zákon o energetike**“) zodpovedný za riadny stav odberného plynového zariadenia a za dodržiavanie predpisov na zaistenie bezpečnosti technických zariadení.
10. Dodávateľ berie na vedomie, že v prípade organizačných zmien sa môže zmeniť počet OM uvedených v prílohe č. 2 tejto zmluvy, môže dôjsť k vzniku alebo zániku OM. Odberateľ písomne oznámi zmenu dodávateľovi 30 dní vopred. Odberateľ má právo požiadať dodávateľa o združenú dodávku zemného plynu do ďalšieho OM, ktoré nie je uvedené v prílohe č. 1. Zmeny OM podľa prílohy č. 1 tejto zmluvy budú upravené uzatvorením písomného dodatku k tejto zmluve.
11. Dodávateľ týmto vyhlasuje, že má uzatvorenú Zmluvu o zúčtovaní odchýlok so zúčtovateľom odchýlok. Zmluvné strany sa dohodli, že dodávateľ dá pri podpise tejto zmluvy nahliadnuť odberateľovi do Zmluvy o zúčtovaní odchýlok.
12. Dodávateľ týmto vyhlasuje, že za odberateľa preberá zodpovednosť za odchýlku v plnom rozsahu.
13. Dodávateľ sa zaväzuje, že na požiadanie odberateľa bezplatne zabezpečí vykonanie analýzy odberného miesta (odberných miest) s návrhom na elimináciu poplatkov za nedodržanie technických podmienok distribúcie.
14. Dodávateľ zabezpečí pre odberateľa bezodplatné poradenstvo, podporné programy a občasné služby súvisiace so zlepšením efektívnosti odberu zemného plynu.
15. Dodávateľ bude priebežne vyhodnocovať minimálne 1x ročne priebeh spotreby plynu na jednotlivých OM a navrhne odberateľovi prípadné zmeny v nastavení technických špecifikácií za účelom zníženia nákladov.
16. V prípade neočakávaného prerušenia dodávky plynu do OM alebo v prípade havarijnej situácie odberateľ nahlási poruchu na poruchovú linku príslušného PDS.
17. Odberateľ sa zaväzuje:
18. kedykoľvek umožniť PDS a dodávateľovi bezodkladný prístup k určenému meradlu zemného plynu za účelom odpočtu, vykonania ich údržby, kontroly alebo výmeny, kontroly dodržiavania podmienok Zmluvy o združenej dodávke, vykonania prerušenia a obnovenia distribúcie plynu,
19. každú zistenú poruchu alebo anomáliu v správaní sa určeného meradla, akékoľvek poškodenie overovacích alebo prevádzkových zabezpečovacích značiek neodkladne ohlásiť dodávateľovi a PDS.
20. V prípade písomnej (listinnej podobe alebo e-mailom) požiadavky odberateľa sa dodávateľ zaväzuje postúpiť žiadosť o úradné preskúšanie určeného meradla na PDS do 5 pracovných dní od obdržania písomnej žiadosti odberateľa. Počas preskúšavania bude meranie zabezpečené náhradným meradlom alebo iným vzájomne dohodnutým spôsobom v zmysle platných predpisov PDS.
21. Žiadosť o úradné preskúšanie určeného meradla nezbavuje odberateľa povinnosti zaplatiť v stanovenej lehote faktúru za dodaný zemný plyn.
22. Dodávateľ je oprávnený požiadať PDS o prerušenie alebo obmedzenie prenosu alebo distribúcie plynu do odberného miesta odberateľa uvedeného v tejto zmluve, ak odberateľ podstatným spôsobom porušuje túto zmluvu. O obmedzenie alebo prerušenie dodávky môže dodávateľ požiadať PDS, ak je odberateľ v omeškaní s úhradou faktúry aj po dodatočnej lehote, ktorú stanovil dodávateľ odberateľovi v písomnej upomienke a ktorá nesmie byť kratšia ako 30 dní od doručenia upomienky. Súčasťou upomienky musí byť aj poučenie, že dodávka plynu a distribučné služby budú v prípade nezaplatenia prerušené. Dodávateľ v takom prípade nezodpovedá za vzniknutú škodu odberateľa. Poplatok za opätovné pripojenie OM bude dodávateľ účtovať v súlade s platným cenníkom služieb distribúcie príslušného PDS.

Článok III

Zodpovednosť za odchýlku

1. Dodávateľ vyhlasuje, že preberá zodpovednosť za odchýlku odberateľa v plnom rozsahu.

**Článok IV**

Cena

1. Zmluvné strany sa dohodli na cene (ďalej len „**cena**“) za dodávku zemného plynu podľa tejto zmluvy od dohodnutého dňa začiatku dodávky xx.xx.202x o 00:00 hod. do dňa skončenia trvania tejto zmluvy v súlade s článkom VI a VII tejto zmluvy (ďalej len „**obdobie**“) takto:
2. cena za dodávku plynu /sadzba za odobratý plyn/ je určená dohodou zmluvných strán (ďalej len „**dohodnutá cena**“) od dohodnutého dňa začiatku dodávky do 31.12.202x (ďalej len „**deň skončenia platnosti dohodnutej ceny**“), pričom dohodnutá cena sa určí podľa pravidiel uvedených v bode 2. tohto článku zmluvy.
3. distribučné služby (cena za prepravu, distribúciu plynu a skladovanie plynu) bude fakturovaná podľa cenového rozhodnutia Úradu pre reguláciu sieťových odvetvi platného a účinného v čase dodávky plynu;
4. k cenám uvedeným pod písm. a) a písm. b) tohto článku sa pripočítava DPH, prípadne ďalšie dane a poplatky stanovené príslušnými právnymi predpismi, a to vo výške a spôsobom stanoveným príslušnými právnymi predpismi ak to takéto právne predpisy vyžadujú.
5. Cena za dodávku zemného plynu v MWh bude stanovená a vypočítaná podľa nižšie uvedeného vzorca:
6. Výsledná cena = (burzová cena zemného plynu THEQA v deň účinnosti zmluvy + výška aditívu dodávateľa) \* objem zemného plynu na obdobie prvého kvartálu roku 202x
7. Najneskorší možný termín na akceptáciu burzovej ceny zemného plynu, ktorá sa môže brať do úvahy pri stanovení ceny za komoditu na prvý kvartál 202x, je 22.12.202x do 14:00 hod. a to aj v prípade, pokiaľ by prišlo k účinnosti tejto zmluvy po tomto termíne. Cena podľa predchádzajúceho bodu je platná pre dodávku zemného plynu v období od 01.01.202x – 31.03.202x. Dodávateľ bude oprávnený k fakturácii iba skutočne dodaného množstva zemného plynu.
8. Výsledná cena za dodávku zemného plynu pre každý nasledujúci kvartál sa určí nasledovne:
9. Odberateľ najneskôr v 14. deň v mesiaci, ktorý predchádza začiatku nasledujúceho kalendárneho štvrťroka osloví dodávateľa so žiadosťou o cenovú ponuku platnú nasledujúci kalendárny štvrťrok (tzn. k 14.03., 14.06., 14.09., 14.12.). Komunikácia ohľadom stanovovania ceny komodít sa bude uskutočňovať výhradne v pracovné dni, počas pracovnej doby medzi 10 až 15 hodinou. V prípade pokiaľ pripadne 14. deň v mesiaci na deň pracovného pokoja platí, že sa za posledný deň považuje najbližší predchádzajúci pracovný deň.
10. Dodávateľ spracuje cenovú ponuku a zašle ju odberateľovi nasledujúci pracovný deň. Komunikácia sa bude uskutočňovať výhradne elektronicky na kontaktné adresy uvedené v tejto zmluve.
11. Odberateľ akceptuje/neakceptuje cenovú ponuku dodávateľa (podľa predchádzajúceho bodu) do dvoch hodín od jej doručenia.
12. V prípade, ak odberateľ akceptuje cenovú ponuku dodávateľa, je povinný zaslať akceptáciu ceny dodávateľovi prostredníctvom e-mailu na kontaktné emailové adresy. Doručením akceptácie prostredníctvom elektronickej pošty je uzavretá dohoda o množstvách a cene, ktoré sú uvedené v ponuke dodávateľa. Pre potvrdenie uzavretia dohody o možnostiach a cene obidve zmluvné strany následne podpíšu akceptačný protokol v zmysle tohto bodu.
13. Odberateľ si vyhradzuje právo uskutočniť vyššie opísaný postup dvakrát za štvrťrok (nákup plynu v dvoch tranžiach). Požadovaný objem jednej tranže odberateľ stanoví najneskôr v akceptácii podľa písm. c) a zaznamená sa v akceptačnom protokole podľa písm. d) tohto bodu zmluvy.
14. V prípade, pokiaľ (i) odberateľ neakceptuje cenovú ponuku dodávateľa, (ii) prípadne na zaslanú cenovú ponuku nezareaguje v určenej lehote, pričom už uplynie lehota podľa písm. a)., platí, že cena za komoditu sa určí podľa burzovej ceny platnej v deň nasledujúci po dni uplynutia lehoty podľa písm. a) tohto bodu zmluvy.
15. V prípade, pokiaľ odberateľ nepožiada dodávateľa o cenovú ponuku podľa písm. a), určí sa cena za komoditu podľa burzovej ceny THEQA platnej v deň nasledujúci po dni uplynutia lehoty podľa písm. a) tohto bodu zmluvy.
16. Platí, že dodávateľom ponúknutá jednotková cena za 1 MWh nesmie prevýšiť burzovú hodnotu komodity THEQA platnú v deň vypracovania cenovej ponuky.
17. Výsledná cena za dodávku plynu za konkrétny kvartál sa určí pomocou nasledovného vzorca:

Výsledná cena = (cenová ponuka dodávateľa + výška aditívu dodávateľa) \* objem zemného plynu na obdobie konkrétneho kvartálu

1. Výsledná cena podľa písm. i) predchádzajúceho bodu zmluvy zahŕňa cenu za všetky služby obchodníka a cenu za služby súvisiace so skladovaním. Výsledná cena nezahŕňa cenu za distribúciu, cenu za prepravu, spotrebnú daň a DPH. V cene za dodávku zemného plynu podľa bodu 2. tohto článku zmluvy je zahrnutá cena a náklady za prevzatie zodpovednosti za odchýlku za odberateľa v súlade s článkom I bodom 1. písm. b) tejto zmluvy.
2. Cenu za distribúciu a regulované distribučné služby a za prepravu a regulované prepravné služby bude dodávateľ účtovať podľa platných cenových rozhodnutí Úradu pre reguláciu sieťových odvetvi (ďalej len „**ÚRSO**“) vzťahujúcich sa na služby poskytované PDS alebo prevádzkovateľom prepravnej siete do OM. Ostatné služby bude dodávateľ účtovať podľa cenníka služieb príslušného PDS alebo prevádzkovateľom prepravnej siete platného v čase poskytnutia služby.
3. Dodávateľ bude účtovať daň z pridanej hodnoty (DPH) a spotrebnú daň podľa príslušných právnych predpisov vo výške sadzby platnej v čase dodania zemného plynu.
4. Dodávateľ bude účtovať spotrebnú daň v súlade so zákonom č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov vo výške sadzby platnej v čase dodania zemného plynu.
5. Dodávateľ nie je oprávnený účtovať odberateľovi akékoľvek ďalšie náklady, poplatky, prirážky, pokuty alebo obdobné platby za dodávku plynu, a poskytovanými distribučnými službami s výnimkou poplatkov súvisiacich s celoštátnymi legislatívnymi zmenami a rozhodnutiami URSO.
6. V prípade zmeny výšky distribučných poplatkov, zmeny spotrebnej dane, zmeny DPH, resp. zmien iných regulovaných poplatkov je dodávateľ povinný bezodkladne písomne informovať odberateľa o tejto skutočnosti a preukázať odberateľovi, že k zmene došlo, a to najneskôr do termínu vystavenia prvej faktúry s novými sadzbami. V oznámení budú uvedené nové sadzby a poplatky.
7. Dodávateľ je povinný poskytnúť odberateľovi údaje o zdroji, spôsobe a možnosti získavania informácií o cene zemného plynu vrátane jej štruktúry.

Článok V

Platobné podmienky

Fakturačným obdobím pre dodávku plynu do odberných miest podľa tejto zmluvy je obdobie, za ktoré sa vykonáva vyúčtovanie odberu plynu.

Za združenú dodávku zemného plynu v kategórii maloodber bude odberateľ poskytovať zálohovú platbu do výšky 80% 1/12 predpokladanej ročnej hodnoty odberu zemného plynu. Vyúčtovanie maloodberu v príslušnom zmluvnom roku dodávateľ vykoná k 31.12. (ďalej len „**zúčtovacie obdobie**“). Dodávateľ vráti preplatok z vyúčtovacej faktúry odberateľovi bankovým prevodom na bankový účet odberateľa do 15 dní od vystavenia vyúčtovacej faktúry. Nedoplatok z vyúčtovacej faktúry uhradí odberateľ do 30 dní od doručenia vyúčtovania.

Za združenú dodávku zemného plynu v danom mesiaci v kategórii strednoodber odberateľ nebude poskytovať zálohovú platbu. Dodávateľ vystaví faktúru na základe skutočne odobratého množstva zemného plynu v danom mesiaci v OM. Odpočet spotreby zemného plynu bude vykonaný bezodplatne po skončení kalendárneho mesiaca. Fakturačným obdobím je jeden kalendárny mesiac so splatnosťou v 15. deň mesiaca dodávky. Vyúčtovacia faktúra, so zohľadnením platieb za príslušný mesiac je splatná v 30. deň nasledujúceho mesiaca.

Finančné plnenie podľa zmluvy sa bude realizovať formou bezhotovostného platobného styku v mene euro na základe predloženej faktúry. Faktúry musia mať všetky náležitosti daňového dokladu v zmysle zákona o dani z pridanej hodnoty v znení platnom ku dňu uskutočnenia zdaniteľného plnenia. Odberateľ bude akceptovať aj elektronické zasielanie faktúr na adresu: xxxx.

V prípade vzniku chyby, alebo omylu pri fakturácii elektriny nesprávnym odpočtom, výpočtovou chybou a pod., majú odberateľ aj dodávateľ nárok na vyrovnanie nesprávne fakturovaných čiastok. Reklamácia musí byť uplatnená písomne bez zbytočného odkladu, najneskôr do 15. dní od doručenia faktúry.

Odberateľ má nárok na náhradu vzniknutej škody v prípade prerušenia dodávky zemného plynu zavinenej dodávateľom.

Článok VI

Trvanie zmluvy

Táto Zmluva je uzatvorená na dobu určitú, a to do 31.12.202x.

V VOdberTúto zmluvu možno ukončiť pred uplynutím doby uvedenej v bode 1. tohto článku zmluvy:

1. dohodou obidvoch zmluvných strán;
2. výpoveďou ktorejkoľvek zmluvnej strany. Výpovedná lehota je tri mesiace a začne plynúť prvým dňom kalendárneho mesiaca bezprostredne nasledujúcim po doručení výpovede druhej zmluvnej strane. Zmluvné strany sa dohodli, že túto zmluvu môže odberateľ vypovedať bez poplatku.
3. odstúpením od zmluvy odberateľom, ak dodávateľ opakovane zavinil neoprávnene obmedzenie alebo prerušenie distribúcie plynu odberateľovi plynu. Uvedené porušenie zmluvy sa bude považovať za podstatné porušenie zmluvy.
4. odstúpením od zmluvy dodávateľom, ak odberateľ opakovane nezaplatil faktúru ani po písomnej upomienke dodávateľa v lehote do 30 dní od doručenia upomienky.
5. okrem vyššie uvedených ustanovení každá zo zmluvných strán je oprávnená od zmluvy odstúpiť, ak bol na majetok druhej zmluvnej strany vyhlásený konkurz alebo povolená reštrukturalizácia, alebo ak bol návrh na vyhlásenie konkurzu zamietnutý pre nedostatok majetku, alebo ak druhá zmluvná strana vstúpila do likvidácie.

**Článok VII**

**Opcia**

Odberateľ si vyhradzuje právo uplatniť si opciu voči dodávateľovi, ktorou sa predĺži trvanie tejto zmluvy uvedené v bode 1. článku VI tejto zmluvy o ďalších 12 mesiacov. Odberateľ môže opciu uplatniť aj opakovane, doba trvania tejto zmluvy však nesmie presiahnuť dátum XX.XX.202X. Odberateľ môže opciu uplatniť aj na kratšie obdobie ako 12 mesiacov, a to so súhlasom dodávateľa.

Odberateľ si opciu uplatňuje na základe písomného oznámenia dodávateľovi, ktoré musí byť dodávateľovi doručené najneskôr 1 (jeden) mesiac pred ukončením trvania zmluvy. Dodávateľ je povinný ju akceptovať a poskytovať predmet zmluvy v súlade s touto zmluvou.

Práva a povinnosti zmluvných strán pri uplatnení opcie podľa tohto článku zmluvy sa riadia ostatnými ustanoveniami tejto zmluvy a príslušnými právnymi predpismi.

Odberateľ nie je povinný uplatniť si opciu podľa tohto ustanovenia zmluvy. Pri uplatnení opcie je dodávateľ povinný poskytovať predmet zmluvy v súlade s touto zmluvou.

**Článok VIII**

**Doručovanie**

1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka s doručenkou sa považuje takisto deň,
2. v ktorom táto zmluvná strana ju odoprela prijať;
3. ktorým márne uplynula odberná lehota pre jej vyzdvihnutie si na pošte alebo
4. v ktorý bola na nej zamestnancom pošty vyznačená poznámka, „že adresát sa odsťahoval“, „adresát je neznámy“ alebo iná poznámka, ktorá podľa poštového poriadku znamená nedoručiteľnosť zásielky.
5. Písomnosti doručované v elektronickej podobe, ak nie je preukázaný skorší termín doručenia, sa považujú za doručené prvý pracovný deň nasledujúci po ich odoslaní, aj keď si ich druhá strana neprečítala.
6. Odberateľ a dodávateľ sú povinní navzájom si oznámiť zmenu adresy na doručovanie a elektronickej adresy (e-mail) v lehote do 14 kalendárnych dní od ich zmeny. Ak odberateľ alebo dodávateľ v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok IX

Záverečné ustanovenia

1. Zmluvné strany sa dohodli, že právny vzťah založený touto zmluvou sa riadi aj podmienkami dohodnutými v prílohe č. 2. Zmluvné strany sa dohodli, že ustanovenia tejto zmluvy majú prednosť pred prílohou č. 2. Zmluvné strany sa dohodli, že práva a povinnosti, ktoré nie sú upravené touto zmluvou, prílohou č. 2 alebo Prevádzkovým poriadkom PDS sa spravujú Obchodným zákonníkom.
2. Túto zmluvu je možné meniť a dopĺňať iba písomnými dodatkami po súhlase oboch zmluvných strán. Všetky dodatky budú označené poradovými číslami a podpísané osobami oprávnenými konať vo veciach tejto zmluvy.
3. Táto zmluva nadobúda platnosť dňom jej podpísania obidvomi zmluvnými stranami a účinnosť nadobúda dňom začiatku dodávky elektriny v zmysle čl. II. bod 1. tejto zmluvy, no nie skôr ako dňom zverejnenia v centrálnom registri zmlúv podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a ods. 1 zákona č. 40/1964 Zb. Občianskeho zákonníka v znení neskorších predpisov.
4. Žiadna zo zmluvných strán nemôže bez predchádzajúceho písomného súhlasu druhej zmluvnej strany priamo alebo nepriamo meniť záväzkový vzťah založený touto zmluvou alebo postúpiť práva z tejto zmluvy ani postúpiť pohľadávky voči druhej strane vzniknuté zo zmluvy alebo na základe zmluvy.
5. Táto zmluva je vyhotovená v x rovnopisoch, pričom každý odberateľ obdrží dve vyhotovenia a dodávateľ obdrží dve vyhotovenia.
6. Zmluvné strany vyhlasujú, že túto zmluvu uzatvárajú slobodne a vážne, že ich zmluvná voľnosť nie je obmedzená, že ustanovenia tejto zmluvy sú pre nich zrozumiteľné a určité, že zmluvu neuzatvárajú v omyle a následne po tom, čo si túto zmluvu prečítali a porozumeli jej obsahu, ju na znak súhlasu s celým jej obsahom podpisujú.
7. Neoddeliteľnými prílohami k tejto zmluve sú:

Príloha č. 1 – Zoznam odberných miest odberateľa

Príloha č. 2 – Všeobecné obchodné podmienky dodávateľa

Príloha č. 3 – Cena za dodávku silovej elektriny

Príloha č. 4 – Prevádzkový poriadok PDS

|  |  |
| --- | --- |
| V Bratislave, dňa  | V ....................... dňa |
| ..................................................... | ........................................................................ |